钦定古今图书集成/理学汇编/字学典/第049卷 > 《秘书省有贺监知章草题诗笔力遒健风尚高远拂尘寻玩因有此作》温庭筠
## 钦定古今图书集成/理学汇编/字学典/第049卷 > 《秘书省有贺监知章草题诗笔力遒健风尚高远拂尘寻玩因有此作》温庭筠

越溪渔客贺知章，任达怜才爱酒狂。㶉𫛶苇花随钓
艇，蛤蜊菰叶梦横塘。几年凉月拘华省，一宿秋风忆
故乡。荣路脱身终自得，福庭回首莫相忘。出笼鸾鹤
归辽海，落笔龙蛇满坏墙。李白死来无醉客，可怜神
彩吊残阳。